Trelis/gawiki huggingface dataset:
Roy Jones, Jr.. Dornálaí Meiriceánach, a bhí ina churadh domhanda trom-mheáchain agus ina churadh trom-mheáchan éadrom, is ea Roy Levesta Jones Jr. a rugadh ar 16 Eanáir, 1969 i bPensacola, Florida.
Páirtí an Athchóirithe (An Ríocht Aontaithe). Tá Páirtí an Athchóirithe, ar a dtugtaí Páirtí an Bhreatimeachta go dtí le déanaí ("Reform Party/Reform UK" agus "Brexit Party" as Béarla) ar cheann de na páirtithe polaitiúla sa Ríocht Aontaithe. Bunaíodh an páirtí sa bhliain 2019 faoin ainm "The Brexit Party", agus Nigel Farage ina cheannaire air. Bunaíodh é chun feachtasaíocht a dhéanamh ar son imeacht láithreach na Ríochta Aontaithe den Aontas Eorpach, mar dheireadh don phróiseas Breatimeachta, agus b'í tuairim an pháirtí gur 'fealladh ar an daonlathas' é nár imigh an Ríocht Aontaithe den Aontas Eorpach ar spriocdháta bunaidh an phróisis, 30ú Aibreán 2019. 
Sheas an páirtí a chéad iarrthóirí polaitiúla sna toghcháin Eorpacha i Mí na Bealtaine 2019. Bhain sé amach 30.5% den vóta agus 29 de na 73 shuíochán a bhí le fáil sa Ríocht Aontaithe, é sin á chur ar an bpáirtí ba mhó sa toghchán sin. Fuair siad 2.0% de na vótaí in Olltoghchán 2019 na Ríochta Aontaithe, gan suíochán ar bith i dTeach na dTeachtaí a bhaint amach.
Ar 6ú Mí Eanáir 2021, athainmníodh an páirtí go hoifigiúil mar "Reform UK", ó tharla gur éirigh leis an bpáirtí an Breatimeacht a bhaint amach ar bhealach a mheas siad a bheith sásúil. De réir Nigel Farage agus Richard Tyce, beidh an páirtí ag feachtasaíocht in aghaidh na dianghlasála Cóivid-19 agus ar son athchóiriú a dhéanamh ar an BBC agus Teach na dTiarnaí na Ríochta Aontaithe.
I Mí na Márta 2021, tháinig Richard Tyce i gcomharba ar Farage mar cheannaire an pháirtí.
Ostariophysi. Ostariophysi is ea an dara forord éisc is mó. Tugtar ostariophysians ar bhaill den fhorord seo. Sa ghrúpa ilghnéitheach seo tá 10,758 speiceas, thart ar 28% de na speicis éisc aitheanta ar fud an domhain agus 68% de speicis fhionnuisce, agus tá siad i láthair ar gach ilchríoch seachas an tAntartach. Tá roinnt tréithe coitianta acu mar shubstaint aláraim agus gaireas Weberian.I measc bhaill an ghrúpa seo tá éisc atá tábhachtach do dhaoine le haghaidh bia, spóirt, thionscal an uisceadáin, agus taighde 
Tacsanomaíocht.
Tá an forord roinnte ina dhá shraith, Anotophysi agus Otophysi. Mar sin féin, i litríocht níos sine, níor cuireadh Ostariophysi ach leis na héisc atá aicmithe faoi láthair faoi Otophysi. Chum Rosen agus Greenwood an téarma Otophysi sa bhliain 1970 chun na Ostariophysians traidisiúnta a dheighilt ó na Gonorynchiformes breise. 
Rangaítear an forord rangaithe laistíos: 
Chuir fianaise mhóilíneach i gceist monaifíléiteach na nOstariophysi. Tá gaol níos dlúithe ag Gonorynchiformes le Clupeiformes ná le Otophysi. Is féidir gur grúpa monaifíléiteach iad na Gonorynchiformes agus Clupeiformes. Tá fianaise ann go raibh caidreamh deirfiúr idir Ostariophysi agus Clupeomorpha (cumadh an tacsón Ostarioclupeomorpha, ar a dtugtar Otocephala freisin, chun cur síos a dhéanamh ar an ngrúpa monaifíléiteach seo b'fhéidir). 
Éabhlóid.
Tá iontaisí na nOstariophysian, idir anotophysan agus otophysian, ar eolas ón tús an Chailcigh. Tá iontaisí na nOstariophysian ar eolas ó gach mór-roinn ach amháin an Astráil. 
Éagsúlacht.
Is iad na Ostariophysi an dara forord is mó sna Teleostei . Tá cúig mórghinealach ag na hOstariophysians agus is grúpa an-éagsúil é. Ón mbliain 2006 (Nelson), tá 1,075 genera sna cúig ord i 64 teaghlach agus thart ar 7,931 speiceas, arb é sin thart ar 28% de na speicis éisc aitheanta go léir. Áirítear ar na ceithre fhine is mó sa ghrúpa seo (Cyprinidae, Characidae, Loricariidae, agus Balitoridae) 4,656 speiceas, níos mó ná leath (59%) de na speicis ostariophysian. Is é Cyprinidae féin an fine éisc fhionnuisce is mó agus an fine veirteabrach is mó i ndiaidh Gobiidae. Is ionann ostariophysians agus thart ar 68% de na speicis fhionnuisce go léir; i ndáiríre, níl ach thart ar 123 speiceas muirí ann (Chanidae, Gonorynchidae, an chuid is mó de Ariidae, thart ar leath dóibh Plotosidae). Tá siad i láthair i ngach mór-roinn agus mórthír talún ach amháin an tAntartach, an Ghraonlainn, agus an Nua-Shéalainn . 
Cuimsíonn an grúpa seo réimse leathan d'éisc éagsúla. Tá ceann amháin de na héisc fhionnuisce is mó a gabhadh riamh ina measc, "Pangasianodon gigas", gur féidir leis bheith suas le 300 KG meachain. Tá an speiceas is lú iasc fionnuisce ann freisin, "Danionella translucida" ag 12 mm ar fhad. Tá cuid de na héisc seo in ann ocsaigin atmaisféarach (Clariidae) a chothú nó fiú maireachtáil as uisce ("Phreatobius cisternarum"). Tá an cumas ag roinnt Ostariphys leictreachas a tháirgeadh (Malapteruridae, Gymnotiformes).
Hasim Rahman. Dornálaí Meiriceánach, a bhí ina churadh domhanda trom-mheáchain, is ea Hasim Sharif Rahman a rugadh ar 7 Samhain, 1972 i mBaltimore, Maryland.
Corrie Sanders. Dornálaí Meiriceánach, a bhí ina churadh domhanda trom-mheáchain, ab ea Cornelius Johannes "Corrie" Sanders a rugadh ar 7 Eanáir 1966 i bPretoria, an Afraic Theas agus a fuair bás ar an 23 Meán Fómhair 2012.
Lamon Brewster. Dornálaí Meiriceánach, a bhí ina churadh domhanda trom-mheáchain, is ea Lamon Tajuan Brewster a rugadh ar 5 Meitheamh, 1973 in Indianapolis, Indiana.
Duaisean nan Sàr Ghàidheal. Is éard is Duaisean nan Sàr Ghàidheal (Gaeilge na hÉireann:" Duaiseanna na SárGhael") ná na dámhachtain bhliantúil a bhronnann Sabhal Mòr Ostaig ar dhaoine ar leith i saol na Gaeilge. Thugtaí amach iad gach bliain ag 'Bronnadh Céim Shabhal Mòr Ostaig', ó bunaíodh iad sa bhliain 2009. 
Féach freisin.
Duais Dhòmhnaill Meek
Cóir Anmann. Sanas Meán-Ghaeilge na n-ainmneacha is ea Cóir Anmann, ina measc ainmneacha daoine maraon le logainmneacha le fáil i Miotaseolaíocht na nGael.
Caomhnaítear dhá phríomhleagan den Chóir Anmann: leagan níos sine agus níos giorra den cheathrú haois déag; agus leagan níos luaite, leathnaithe agus ordaithe de réir ama, scríofa c. 1500. Faightear trí chéad ainm a bheag nó a mhór sa chnuasach. Míníonn an t-údar anaithnid na hainmneacha ag tagairt do seanscéalta na nGael, mar shampla, an gaiscíoch Conall Cearnach agus an rí Conchúr mac Neasa.
Anu. I Miotaseolaíocht na nGael, ba bhandia í Ana (Sean-Ghaeilge Anu, gin. "Anann"). B'fhéidir gur bhandia í as a thoil féin, nó ainm eile don bhandia Dana. I "Leabhar Gabhála na hÉireann", tugtar “Anand” mar ainm eile don bhandia Mór-Ríoghain. Óir go gcomhceanglaítear go minic a hainm le bandéíthe eile, níl sé i gcónaí soiléir cé acu as comhthéacs atá i gceist.
In áiteanna sa Breatain, tá pearsa ann a luaitear mar “Gentle Annie”, ag iarraidh gan í a mhaslú. Déantar a mhacasamháil nuair a luaitear na sidhe mar “Na Daoine Maithe”.
Sanasaíocht.
D' fhéadfadh é go bhfuil an t-ainm Ana fréamhaithe ón ainm dé Prótai-Cheiltis *"Φanon-".
Dá Chích Anann.
Tá gaol ar leith ag Ana le Mumhain. Deirtear go bhfuil an dá chnoc aitheanta mar Dá Chích Anann, i gContae Chiarraí ainmnithe aisti.
Ceangail.
Tá fianaise ann gurb ionann Ana agus Dana nuair a insítear i Sanas Cormaic:
“Ana .i. máthair na ndéithe Gaelacha. Go maith do chothaigh sí na déithe.”
Ábartach. I Miotaseolaíocht na nGael, scabhaire agus sliocht de na Tuatha Dé Danann ba ea Abarta (Sean-Ghaeilge Ábartach), a raibh gaol ar leith aige le Fionn mac Cumhaill.
Tá scéal ar leith ann a léiríonn a lúbaireacht, ina thairg sé féin mar ghiolla d'Fhionn mac Cumhaill, go gairid agus Fionn tar éis ceaptha ina thaoiseach na bhFiann i gcomharbacht ar a athair. Mar bheart dea-thola, thug Abarta dóibh capall liath fiáin, arbh éigean do cheathrar Fiann déag dul ar a mhuin sula mbogfadh sé. Chuaigh Abarta ar a mhuin ansin taobh thiar desna Fianna, agus chuaigh an capall ar cosa in airde, ag breith na ngaiscí chuig sidhe na dTuath Dé Danann. Bhí ar na Fianna, i gceannas Fholtair, giolla Fhinn agus a lorgaire is fearr, long draíochta a fháil chun dul ar a dtóir. D'éirigh le Foltar eolas an bhealaigh a dhéanamh isteach sna sidhe agus na gaiscí a aimsiú. Cuireadh ar Abarta na Fianna a scaoileadh saor agus, chun onóir a shásamh, greim a bhreith ar eireaball an chapaill go dtarraingeofaí é ar ais go hÉirinn.
Brea. Ba dhia na dTuath Dé Danann é Brea.
Aobh. I Miotaseolaíocht na nGael, chéad bhean chéile Lir na dTuath Dé Danann ba ea Aobh.
Iníon Bhodhbh Dheirg agus bean chéile Lir, rí na dTúath Dé Danann, ba ea í. Rugadh beirt cúplaí di, Fionnuala agus Aodh, is Fiachra agus Conn, ach d'éag sí le linn breithe clainne.  Phós Lear arís lena deirfiúr Aoife, a raibh fonn éadmhar uirthi go marófaí iad. D'iompaigh banghiolla truachroíoch ámh ina n-ealaí iad.
De réir leagan eile, inste sa seanscéal "Oidheadh Chlainne Lir", tháinig brón agus aithrí ar Aoife, agus d'iompraigh sí féin ina n-ealaí iad.
De réir leagan eile fós, phós Aobh Manannán mac Lir.
Nikolai Valuev. Dornálaí Rúiseach, a bhí ina churadh domhanda trom-mheáchain, is ea Nikolai Sergeyevich Valuev a rugadh ar 21 Lúnasa 1973 i gCathair Pheadair.
Siarhei Liakhovich.  &lt;ns&gt;0&lt;/ns&gt;
 &lt;revision&gt;
 &lt;parentid&gt;928496&lt;/parentid&gt;
 &lt;timestamp&gt;2022-08-15T16:33:49Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;WD&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Dornálaí Bealarúiseach, a bhí ina churadh domhanda trom-mheáchain, is ea Siarhei Petrovich Liakhovich a rugadh ar 29 Bealtaine 1976 i Vitebsk.
Ruslan Chagaev. Dornálaí Úisbéiceastánach, a bhí ina churadh domhanda trom-mheáchain, is ea Ruslan Shamilevich Chagaev a rugadh ar 19 Deireadh Fómhair 1978 in Andijan.
Ler.  &lt;ns&gt;0&lt;/ns&gt;
 &lt;revision&gt;
 &lt;parentid&gt;935517&lt;/parentid&gt;
 &lt;timestamp&gt;2020-01-08T14:55:34Z&lt;/timestamp&gt;
 &lt;contributor&gt;
 &lt;username&gt;Cathalpeelo&lt;/username&gt;
 &lt;/contributor&gt;
 &lt;comment&gt;Bogadh an t-ábhar a bhí anseo go Lear ó is é sin ainm nuaGhaeilge na déithe seo&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Guairneán. Is é guairneán atá comhlacht uisce rothlach a tháirgtear trí shruthanna atá ag cur i gcoinne nó trí shruth a théann i gconstaic. Foirmíonn guairneáin bheaga nuair a bhíonn folcadh nó doirteal ag sileadh. Is í "cuilithe" an téarma ceart do ghuairneán a bhfuil siorradh anuas aige.
Contúirtí.
Mharaigh guairneáin chumhachtacha mairnéalaigh mí-ámharacha, ach is minic áibhéil a dhéanamh faoina gcumhacht ag gnáthdhaoine. Níl mórán scéalta ann go bhfuil longa móra á sú isteach ag guairneán. Is iad scéalta cosúil le Paul an Deagánach, Edgar Allan Poe agus Jules Verne ficseanach go hiomlán.
Cyril Ramaphosa. Is polaiteoir, iarghníomhaí frith-chinedheighilte agus fear gnó é Cyril Ramaphosa, a rugadh ar 17 Samhain 1952 in Soweto san Afraic Theas. 
Saol.
Ba é Cyril Ramaphosa, a bhunaigh an NUM (National Union of Mineworkers) sa bhliain 1982, agus a bhí ina Ard-Rúnaí le blianta. Bhí sé ina réabhlóidí Marxach ag an am.
Níos déanaí, d'éirigh sé ina stiúrthóir ar Lonmin, an comhlacht ar leo an mianach ag Marikana.
Bhí Ramaphosa ina rúnaí ginearálta ar an ANC ó 1991 go dtí 1997.
Toghadh Ramaphosa ina uachtarán ar an Afraic Theas i mí Feabhra 2018, i ndiaidh do Jacob Zuma éirí as mar gheall ar chonspóid faoi chaimiléireacht san ANC.
Próiseas síochána in Éirinn.
Tá aithne ar Cyril Ramaphosa in Éirinn mar dhuine den bheirt fhear ar leagadh de chúram orthu airm an IRA a scrúdú lena dheimhniú go raibh siad curtha ó mhaith. Le linn tréimhse chinniúnach sa phróiseas síochána in Éirinn rinne Ramaphosa, a bhí ina rúnaí ginearálta ar an ANC ag an am, agus iaruachtatán na Fionlainne, Martti Ahtisaari, iniúchadh ar stórais airm dhíchomisiúnaithe an IRA.
Sa bhliain 2000, d’fhógair an bheirt imscrúdaitheoirí gur chreid siad go raibh iarracht mhacánta á déanamh ag an IRA ar son phróiseas na síochána.
Bhronn Coláiste na hOllscoile, Gaillimh dochtúireacht oinigh air sa bhliain 2005.
Aontas Afracach. Is eagraíocht idirnáisiúnta, pholaitiúil agus eacnamaíochta é an tAontas Afracach (AA). Cruthaíodh an tAontas ar 9 Iúil 2002 in Durban, an Afraic Theas (léiriú intinne ar an 9 Meán Fómhair 1999).
Is iad a chuspóirí ná oibriú chun an daonlathas, na cearta daonna agus an fhorbairt dhaonna a chur chun cinn ar fud na hAfraice, go háirithe tríd an infheistíocht seachtrach a ardú tríd an chlár 'Comhpháirtíocht Nua ar son Forbairt na hAfraice'. 
Níl ceangal díreach ag an AA le Banc Forbartha na hAfraice.
Stair.
Tháinig an tAontas Afracach in ionad "Eagraíocht um Aontas na hAfraice" (EAA) . Bunaíodh a chuid institiúidí (An Coimisiún, an Pharlaimint Phan-Afracach agus an Chomhairle Síochána agus Slándála) in Iúil 2003, ag cruinniú Maputo i Mósaimbíc. 
Ba é Thabo Mbeki, as an Afraic Theas, céad uachtarán na heagraíochta, é tar éis a bheith ina uachtarán ar an EAA roimhe sin.
CLG Oileáin Árann. Bunaíodh Cumann Peile Oileáin Árann i 1996 nuair a tháinig na trí oileán le chéile mar fhoireann amháin don chéad uair. Cé go raibh neart peile á himirt ar na hoileáin ar fad ar feadh blianta fada roimhe sin, socraíodh go mbeadh an cumann seo chun ionadaíocht a dhéanamh ar an trí oileán. Tá fás agus forbairt suntasach tagtha ar an gcumann ó shin agus neart éachtaí bainte amach acu. 
Bhuaigh an cumann craobh an iarthair Chontae na Gaillimhe sa ngrád sóisir in 2002, rud a chiallaigh go raibh siad ag imirt ag leibhéal Sóisear A ó 2003 ar aghaidh. Cé gur shroich siad roinnt cluichí ceannais ag an ngrád sin, thóg sé go dtí 2014 orthu an grád idirmheánach a bhaint amach nuair a bhuaigh siad craobh shóisir an chontae don chéad uair. Go deimhin, bliain stairiúil a bhí in 2014 don chumann agus chomh maith le craobh an chontae, d’éirigh leo Craobh Shóisir Chonnacht a bhaint amach nuair a bhuail siad foireann ó Oileán Acla sa gcluiche ceannais i dTuaim. 
I láthair na huaire tá foirne ag an gcumann ag an grád Idirmheánach agus ag grád Sóisir B agus tá ag éirí go maith leo. Tá an-spiorad i measc baill an chumainn cé go mbíonn go leor dúshláin le sárú acu. Mar gheall ar chúrsaí geografacha, bíonn go leor taistil le déanamh ag imreoirí an chumainn chun freastal ar chluichí agus ar sheisiúin traenála.
Leifteanant. Is grád é leifteanant sna fórsaí armtha. Tá an focal bunaithe ar an leagan Fraincise "lieutenant", agus is é is ciall don téarma seo, de réir na sanasaíochta, ná "ionadaí", duine atá ag déanamh ghnó duine eile ("locum tenens" as Laidin). Mar sin, is oifigeach é an leifteanant atá ag déanamh ionadaíochta don duine os a chionn, don chaptaen go bunúsach. Cosúil leis sin, úsáidtear "leifteanantghinearál", "ionadaí an ghinearáil" le tagairt a dhéanamh don oifigeach atá beagáinín níos ísle céim ná an ginearál.
Robin Hunicke. Dearthóir cluichí ríomhaire Meiriceánach is ea Robin Hunicke (IPA: |h|ʌ|n|ɪ|k|i), a rugadh ar 15 Márta 1973. Tá sí ina hollamh le dearthóireacht cluichí in Ollscoil California, Santa Cruz, agus comh-bhunadóir Funomena í freisin. In Albany, Nua-Eabhrac a rugadh í. Tá sí ina cónaí in San Francisco.
Tá céim baitsiléara aici ó Ollscoil Chicago agus tá sí ar tí dochtúireacht in intleacht shaorga (IS) a bhaint amach in Ollscoil Northwestern.
Tubaiste Bradford City. Tharla Tubaiste Bradford City, Sasana, ar an 11 Bealtaine 1985. Maraíodh 56 duine nuair a chuaigh staidiam sacar Bradford City trí thine. Chaith fear bun toitín uaidh agus cuireadh carn páipéar faoi bharr lasrach. Leath an tine go tapa agus bhí cuid den lucht tacaíochta sáinnithe; bhí na doirsí éalaithe agus na geataí go léir faoi ghlas.
Manchain-Rac. Saol ceoil agus cultúrtha a d'fhorbair i Manchain, Sasana ag deireadh na 1980idí is ea Manchain-Rac, nó Madchester, a raibh dlúthbhaint aige leis an gceol damhsa indie. Ba é Tony Wilson ó Factory Records a cheap an téarma "Madchester" i dtús báire, agus chuir preas ceoil na Breataine an téarma i mbéal an phobail go luath sna 1990idí. I measc na ngrúpaí is cáiliúla sa seánra seo, áirítear na Stone Roses, Happy Mondays, Inspiral Carpets, na Charlatans, James agus 808 State. Meastar go forleathan go bhfuil tionchar mór ag drugaí ar Madchester, go háirithe MDMA.
Laxmi Prasad Devkota. Ba fhile, scríbhneoir, agus úrscéalaí Neipealach é Laxmi Prasad Devkota (Neipealais: लक्ष्मीप्रसाद देवकोटा, (1909–1959).
Suman Pokhrel. Is file, liriceoir, drámadóir, aistritheoir, agus ealaíontóir ilteangach Neipealach é Suman Pokhrel (Neipeailis: सुमन पोखरेल; a rugadh ar 21 Meán Fómhair 1967). Meastar go bhfuil sé ar cheann de na guthanna cruthaitheacha is tábhachtaí san Áise Theas.
Bronnadh Gradam Liteartha SAARC air faoi dhó, in 2013 agus 2015 as a chuid filíochta féin agus as an méid atá déanta aige ar son na filíochta agus na healaíne i réigiún na hÁise Theas.
Ai Weiwei. Ealaíontóir Síneach atá i Ai Weiwei (a rugadh sa bhliain 1957).
Saol.
Chaith Ai Weiwei a óige i gcampa sclábhaíochta, nuair a cuireadh a athair, an file Síneach Ai Qing ansin le linn Réabhlóid an Chultúir sa bhliain 1958. D’fhill an teaghlach go Béising arís i 1975. Is dócha go ndeachaigh an tréimhse seo go mór i bhfeidhm ar WeiWei, mar gur bheartaigh sé seasamh a ghlacadh ar son na saoirse.
The Rain. Banna Manchain-rac ab ea The Rain. Bhunaigh Chris Hutton (príomhamhránaí), Paul "Bonehead" Arthurs (giotár), Paul "Guigsy" McGuigan (dordghiotár) agus Tony McCarroll (drumaí) an banna sna 1980idí. Ainmníodh an banna in ómós an amhráin "Rain" de chuid Beatles (taobh B ar "Paperback Writer").
Aoife (iníon Bhodhbh Dheirg). I Miotaseolaíocht na nGael, dara bean chéile "Ler" ab ea Aoife iníon Bhodhbh Dheirg.
Banseanchas. Is dán fada é An Bansheanchas (Meán-Ghaeilge: "An Banshenchas") a scríobhadh sna meánaoiseanna, mar a bhailítear cuntais ghearra faoi mhná iomráiteacha ó stair agus ó sheanscéalta na nGael le chéile in aon insint amháin. 
Murab ionann is cuid mhór de luathlitríocht na Gaeilge, is féidir an Bansheanchas a lua le húdar agus dáta ar leith. Deir an réamhrá gur chum "Gilla Mo-Dutu Úa Caiside" an saothar i 1147 i nDaimhinis ar Loch Éirne íochtarach. Is ó Ard Breacáin i gContae na Mí a tháinig sé féin aneas.
Ábhair.
Ag tús an dáin, tugann an file féin le fios a bhfuil mar sprioc aige:
Samhlaítear bunús stairiúil a bheith ag an mBansheanchas, agus tosaíonn sé le hÉabha agus mná eile an tSean-Tiomna, leanann le mná finscéalach i Miotaseolaíocht na nGael amhail Éadaoin agus Eimhear, agus críochnaíonn le pearsana sách stairiúla, ina measc roinnt mná d'uaisle na nGall-Ghaeil.
Is gearr iad na tagairtí do gach pearsa, cúpla líne ar a mhéad. Seo sampla maidir le roinnt luathphearsana bíobalta:
Agus sampla eile maidir le roinnt ban finscéalacha na hÉireann:
Tá eolas ar fáil faoi cuid de na mná seo a bhuí le foinsí eile, amhail is an Leabhar Gheineasas, Tochmharc Éadaoine, agus foinsí eile gan iomrá. Tá roinnt phearsana ann sa Bhanseanchas nach bhfuil fágtha díbh againn ach a n-ainmneacha, a thugann le fios go raibh scéalta ann atá caillte anois le fada, ach a bhí ar eolas ag an gCaisideach agus lucht a linne.
Struchtúr.
Is léir gurb é cur chuige an Chaisidigh ná liosta na nArdríthe a úsáid mar chreatlach an dáin, ag díriú ar a mná chéile siúd agus ar a n-iníonacha. Tugann Ní Bhrolcháin léiriú ar leagan amach an téacs tríd is tríd, leath críostaí agus leath réamhchríostaí, agus ar na daoine a luaitear ann. Tuairimíonn sí go mb'fhéidir gur in onóir do Dhearbhorghaill iníon Mhurchaidh Uí Mhaoil Sheachlainn, Ríon Bhréifne a cumadh é agus go raibh an dán eile de chuid Ghilla Mo-Duta, "Éri ógh-inis na Naem", ina leathcheann dó.
Lámhscríbhinní.
Tá an Banseanchas filíochta le fáil sa Leabhar Laighneach (leagan gearr atá truaillithe go mór), Leabhar Uí Mhaine (leagan iomlán a bhfuil an-chosúil leis an gcéad cheann eile), Leabhar Ádhaimh Uí Chíanáin, Leabhar Mór Leacáin (leagan a bhfuil 60 bhéarsa sa bhreis ann nach mbaineann le bunchumadóireacht Ghilla Mo-Dutu) agus lámhscríbhinní eile (cf. Dobbs).
Dála dánta an Dinnseanchais, tá leagan próis den Bhanseanchas ann freisin, a scríobhadh go luath tar éis don Chaisideach an leagan filíochta a chumadh (c. 1147–1169 is cosúil). Tá an leagan sin níos fairsinge, agus níos mó eolais ann, go háirithe i dtaobh daoine ó chasadh na mílaoise i leith; tá os cionn leathmhíle iontráil ann. Tá sé ar fáil i Leabhar Mór Leacáin (an leagan is fairsinge), i Ls. 2542 in Bibliotheque Royale na Bruiséile (atá cosúil leis), i Leabhar Bhaile an Mhóta, i Leabhar Uí Mhaine (leagan fada ach éagsúil ó na cinn thuas), Ls. Kilbride vii sa Leabharlann Náisiúnta i nDún Éideann, agus Ls. H 3 17 i gColáiste na Tríonóide.
Eochaid Étgudach. Ard-Rí seanscéalach na hÉireann ba ea Eochaidh Éadaithe (Sean-Ghaeilge Eochaid or Eochu Étgudach nó Etgedach ("réchúiseach"?)), mac "Daire Doimthech", mac "Conghal", mac "Eadaman", mac "Mal", mac "Lugaid", mac "Íth", mac "Breogán".
De réir "Leabhar Gabhála na hÉireann," toghadh ina rí é ag fir na hÉireann a mhair i ndiaidh bás trí cheathrún dá muintir i dteannta leis an iar-rí, Tigernmas, i mbun Crom Cruach a adhradh. Thionscnaigh sé nós áirithe trínar bhreathnaigh líon dathanna a chuid éadaí ar aicme shóisialta an duine, dath amháin do ghiolla, seacht ndath do rí nó banríon.
Achar ama.
Bhí sé i réim ar feadh ceithre bliana, sular mharaigh Cermna Finn é i rith catha ag Teamhair. Tháinig Cermna i dteannta lena dheartháir Sobairce i gcomharbacht air ina ríthe. 
"Daire Doimthech".
Bhí beirt ríthe an sna seanscéalta darbh ainm "Daire Doimthech": athair Eochada, Daire mac of Conghal; agus Dáire Doimthech mac "Sithbolg", rí na Teamhrach.
Clare Bailey. Is polaiteoir de chuid an Chomhaontais Ghlais i dTuaisceart Éireann í Clare Bailey. Rugadh í ar an 18 Meitheamh, 1970. Tá sí ina Chomhalta de Thionól Reachtach Thuaisceart Éireann don Béal Feirste Theas, ó 2016 ar aghaidh.
Steven Agnew. Is polaiteoir de chuid an Chomhaontais Ghlais é Steven Agnew. Rugadh é ar an 12 Deireadh Fómhair, 1979. Tá sé ina Chomhalta de Thionól Reachtach Thuaisceart Éireann do An Dún Thuaidh.
Cermna Finn. I Miotaseolaíocht na nGael, Ard-Rí seanscéalach na hÉireann ba ea Cearmna Fionn (Sean-Ghaeilge Cermna Finn) mac "Ebric" agus seanfhionnó Mhíl Espáine, le chéile lena dheartháir Sobhairce.
Tháinig an bheirt i gcoróin tar éis do Chearmna an t-iar-rí, "Eochaid Étgudach" a mharú i rith catha ag Teamhair. Má chéad ard-ríthe de shliocht na nUladh ab ea iad. Roinn siad an tír eatarthu, le teorainn idir Droichead Átha agus Luimneach. Bhí Cearmna i réim sa deisceart óna cheanncheathrú Dún Chearmna, aitheanta ag Seathrún Céitinn mar Dún Mhic Phádraig i gCionn tSáile, Contae Chorcaí; agus Sobhairce sa tuaisceart as Dún Sobhairce, Contae Aontroma).
Achar ama.
Bhí siad i réim ar feadh daichead bliain. Fuair Cermna bás i rith cath Dhún Chearmna, maraithe ag "Eochaid Faebar Glas", mac an iar-ard-rí, "Conmáel". Fuair Sobhairce bás sa bhliain chéanna, maraithe ag "Eochaid Menn", mac rí na bhFomhórach.
Sobhairce. Ard-Rí seanscéalach na hÉireann ba ea Sobhairce (Sean-Ghaeilge Sobairce) mac "Ebric" agus seanfhionnó Mhíl Espáine, le chéile lena dheartháir "Cermna Finn".
Tháinig an bheirt i gcoróin i ndiaidh do Chearmna an t-iar-rí, "Eochaid Étgudach", a mharú i rith catha ag Teamhair. Na chéad ard-ríthe de shliocht na nUladh ab ea iad. Roinn siad an tír eatarthu, le teorainn idir Droichead Átha agus Luimneach. Bhí Sobairce i réim sa tuaisceart óna cheanncheathrú i nDún Sobhairce, Contae Aontroma; Cermna sa deisceart ó Dhún Chearmna i gContae Chorcaí. 
Bhí siad i réim ar feadh daichead bliain. Fuair Sobairce bás, maraithe ag Eochaid Menn, mac rí na bhFomhórach. Maraíodh Cermna an bhliain chéanna ag "Eochaid Faebar Glas", mac iar-Ard-Rí "Conmáel", i rith Cath Dhún Chearmna.
Oleg Maskaev. Dornálaí Casacstánach, a bhí ina churadh domhanda trom-mheáchain, is ea Oleg Maskaev a rugadh ar 2 Márta 1969 in Abay, an Chasacstáin.
Shannon Briggs. Dornálaí Meiriceánach, a bhí ina churadh domhanda trom-mheáchain, is ea Shannon Briggs a rugadh ar 4 Nollaig, 1971 i mBrooklyn, Nua-Eabhrac.
Freddie Starr. B'aisteoir agus fuirseoir Sasanach é Freddie Starr a rugadh Frederick Leslie Fowell' ar an 9 Eanáir 1943 agus a fuair bás ar an 9 Bealtaine 2019).